
Nyilvános ülésen tárgyalandó!

Napirend száma: 

a Képviselő-testület
2025. november 27-i ülésére
Tárgy: Döntés a Zuglói Városgazdálkodási Közszolgáltató Zártkörűen Működő Részvénytársaság tulajdonát képező ingatlan elidegenítéséről
(Budapest XIV. kerület, Gizella út 14.-16. szám alatti 32548 helyrajzi számú ingatlan) 
Tisztelt Képviselő-testület!
I. Előzmények

A Zuglói Városgazdálkodási Közszolgáltató Zártkörűen Működő Részvénytársaság (a továbbiakban: Zuglói ZRt.) 1/1 tulajdoni hányad arányú tulajdonát képezi a Budapest XIV. kerület, Gizella út 14-16. szám alatti 32548 helyrajzi számú, kivett, beépítetlen terület megnevezésű, 2210 m2 területű ingatlan. (2. melléklet) 
A fejlesztési és a beruházási célú források bővítésének érdekében a Zuglói Zrt. az ingatlan értékesítését határozta el. Az ingatlan forgalmi értéke a vagyonelem magasabb összegének a figyelembevételével a 2025. november 7. napján kelt értékbecslés szerint 858 800 000 Ft + ÁFA,  (3-4. melléklet)
A Zuglói ZRt. Alapszabályának (5. melléklet) 12.) pontja k.) pontja alapján a társaság vagyonába, tulajdonába tartozó 150 000 000 Ft-ot meghaladó ingatlan elidegenítéséről szóló döntés a közgyűlés hatáskörét gyakorló részvényes kizárólagos hatáskörébe tartozik.

Az ingatlan sikeres értékesítését követően a vételár felhasználására vonatkozó célkitűzések különösen a következők:

•
telekvásárlás,
•
Zuglói Egészségügyi Szolgálat intézményi felújítása,
•
közpark kialakítása,
•
szociális lakások építése.
II. Vélemények
A Zuglói ZRt. tulajdonát képező Budapest XIV. kerület, Gizella út 14-16. szám alatti 32548 helyrajzi számú nagy értékű ingatlan beépítése, fejlesztése, legalábbis rövid-középtávon nem reális célkitűzés a gazdasági társaság részére. Az ingatlan bérbeadás vagy értékesítés útján hasznosítható. A piaci alapú értékesítésből befolyó vételár bevétele jelentős mértékben növelné a rendelkezésre álló forrásokat. A bevétel, a Zuglói ZRt. javaslata szerint, működési célra nem lesz felhasználható. A fejlesztési, beruházási célok közül a tervezett épületfelújítások elősegítik a hatékony és takarékos energiafelhasználást, összességében növelik az érintett ingatlanok értékét. Az ingatlanvásárlás és a szociális lakás építés segíti az önkormányzati vagyon növelését, amellett, hogy hozzájárul a szociális-háló szélesítéséhez, míg a közparkok létrehozása, fejlesztése segít a került még élhetőbbé tételében. 
Jogi szabályozási környezet:

A Zuglói ZRt. egyszemélyes gazdasági társaság, egyedüli részvényese Budapest Főváros XIV. Kerület Zugló Önkormányzata. 

A Polgári Törvénykönyvről szóló 2013. évi V. törvény 3:109. § (4) bekezdése a következőket írja elő:

„Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.”
A Zuglói ZRt.  Alapszabálya a fenti jogszabályi rendelkezést a következők szerint rögzíti:

[image: image1.png]11.) A részvényes

A részvényes az egyszemélyes Tarsasagban a Ptk. 3:109. § (4) bekezdésben foglaltaknak
megfeleléen a koézgylilés hataskorét gyakorolja. * A kozgyiilés hataskorébe tartozd
kérdésekben a részvényes irdsban hatiroz és a dontéseirdl értesiteni koteles a Térsasag
ligyvezetését, amely a kozléssel valik hatdlyossa. A részvényes a dontéseit a sajat mikodését
16gzitd SZMSZ-nek megfeleld médon hozza.




Az Alapszabály a közgyűlés hatáskörét gyakorló részvényes kizárólagos hatáskörét illetően az Alapszabály 12.) pontjának k.) pontjában a következők szerint rendelkezik:
[image: image2.png]k.) A Tarsasag vagyonéba, tulajdonaba tartozé 150.000.000,-Ft-ot meghaladé ingatlan,
ing6 és vagyonértéki jog elidegenitésérol és megszerzésérél, tovabba mas gazdasagi
tarsasagban valé tulajdonszerzésrdl dontés.




Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
III.
Bizottsági vélemények

Az előterjesztést a Gazdasági Bizottság tárgyalja. 
IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. számú mellékletét képező határozati javaslatot.
A határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű többséget igényel.

Budapest, 2025. november  „     „
                                                                                          Rózsa András
                                                                                           polgármester
Mellékletek:

1. sz. melléklet: határozati javaslat

2. sz. melléklet: tulajdoni lap 
3. sz. melléklet: forgalmi értékbecslés (EXADUS Bt.)
4. sz. melléklet: forgalmi értékbecslés (CPR-Vagyonértékelő Kft.)

5. sz. melléklet: Zuglói ZRt. Alapszabálya
Az előterjesztést készítette: 
Zuglói Városgazdálkodási Közszolgáltató Zártkörűen Működő Részvénytársaság
Ingatlangazdálkodási Igazgatóság

Ingatlangazdálkodási Osztály 
1. sz. melléklet a 123-   /2025. előterjesztéshez

Határozati javaslat

    Budapest Főváros XIV. Kerület Zugló Önkormányzata Képviselő-testülete

..../2025. (XI. 27.) önkormányzati határozata

a Zuglói Városgazdálkodási Közszolgáltató Zártkörűen Működő Részvénytársaság tulajdonát képező ingatlan elidegenítéséről

(Budapest XIV. kerület, Gizella út 14-16. szám alatti 32548 helyrajzi számú ingatlan) 

Budapest Főváros XIV. Kerület Zugló Önkormányzata Képviselő-testülete a közgyűlés hatáskörét gyakorló részvényes kizárólagos hatáskörében eljárva úgy dönt, hogy:

1. a Zuglói Városgazdálkodási Közszolgáltató Zártkörűen Működő Részvénytársaság 1/1 arányú tulajdonát képező, Budapest XIV. kerület, Gizella út 14-16. szám alatti 32548 helyrajzi számú, 2210  m2 területű kivett beépítetlen terület megnevezésű ingatlant elidegeníti, piaci alapú értékesítés útján, a minimálisan ajánlható vételár: 858 800 000 Ft+ÁFA, melynél alacsonyabb összegű vételár ajánlat esetén a Képviselő-testület nem járul hozzá az adásvételi szerződés megkötéséhez.
2. Az 1. pontban megjelölt ingatlan vételár bevételét működési célokra felhasználni nem lehet, a bevétel az alábbi fejlesztési, beruházási célokra fordítható:
-
telekvásárlás,

- 
Zuglói Egészségügyi Szolgálat intézményi felújítása,

- 
közpark kialakítása,

- 
szociális lakások építése.
3. A Képviselő-testület felkéri a Zuglói Városgazdálkodási Közszolgáltató Zártkörűen Működő Részvénytársaságot, hogy a Budapest XIV. kerület, Gizella út 14-16. szám alatti 32548 helyrajzi számú ingatlan értékesítéséről az adásvételi szerződés megkötését követően számoljon be és adjon tájékoztatást a Képviselő-testület részére.
Határidő:
folyamatos
Felelős: 
Zuglói ZRt. – Dr. Jankura Tamás vezérigazgató

